Lana Barić

**Lana Barić** jest hrvatska pozorišna, televizijska i filmska glumica.

## Biografija 
### Karijera 
Diplomirala je na Akademiji scenskih umjetnosti u Sarajevu 2005. Već tokom Akademije glumi u mnogim predstavama, te sarađuje s najznačajnijim redateljima Bosne i Hercegovine kao što su Haris Pašović, Gradimir Gojer i Aleksandar Jevđević. Godine 2003. za ulogu Olivere u predstavi *Phoenix je sagorio uzalud*  dobila je nagradu "Sanel Agić" za najboljeg mladog glumca na Festivalu bosanskohercegovačke drame u Brčkom. Radi i na televiziji te gostuje u serijama, a glumi manje uloge u serijama *Crna hronika* i *Viza za budućnost* te u filmovima *Go West* Ahmeda Imamovića, *CO/MA* Mike Figgisa i *Naša muzika* redatelja Jean-Luc Godarda.

Godine 2005. dobija ulogu u predstavi *Humble Boy* zagrebačkog pozorišta Mala scena u režiji Ivice Šimića. Predstava se izvodi na engleskom jeziku koji je usavršila živeći nekoliko godina u Engleskoj. Iste godine dobija ulogu "Klitemestre" u predstavi *Ifigenija* mlade dramatičarke Lane Šarić u režiji Ivice Šimića. Ta uloga joj je donijela nagrade uključujući Nagradu hrvatskog glumišta u kategoriji mladog umjetnika do 28 godina, kao i specijalnu nagradu sponzora te nagradu žirija za najbolju žensku ulogu na Međunarodnom festivalu za mlade "Rainbow", u Sankt Peterburgu u Rusiji. Prve godine profesionalnog života u Hrvatskoj provodi uz pozorište Mala scena gdje igra i u ostalim predstavama kao što su *Kako živi Antuntun?* i *Bum Tomica*. Zatim sarađuje i sa Splitskim ljetom gdje igra u predstavama Gorana Golovka. U Zagrebu nakon saradnje s pozorištem Mala scena nastavlja sarađivati s nezavisnim grupama, te u off projektima hrvatskog pozorišta vezanim najviše za pozorište Teatar ITD gdje igra u predstavama *Toranj loše glazbe* Nik Djurića, *Elektra* Ivana Plazibata, *Smrt u Veneciji/Enej i Didona* Olivera Frljića, *Disleksija* Irene Čurik, *Zadatak* Mirana Kurspahića i drugima.

Godine 2008. glumila je u hrvatskoj seriji "Stipe u gostima", a naredne godine snima kratki film Žuti mjesec u sklopu omnibusa Zagrebačke priče za koji dobiva odlične kritike i nagradu "Breza" za najboljeg debitanta na Pula Film Festivalu 2010. Ulogom očajne žene dobiva pozornost kritike i javnosti, kao i novi početak filmske karijere, ovog puta hrvatske. Slijede uloge u mnogim filmovima kao što su *Majka asfalta* Dalibora Matanića i *Noćni brodovi* Igora Mirkovića.

Godine 2010. dobiva kritike za ulogu Grozdane u predstavi *Drama o Mirjani i ovima oko nje* Ivora Martinića u režiji Anje Maksić Japundžić i produkciji Hrvatskog narodnog pozorišta u Zagrebu. Sljedeće godine postaje članica ansambla drame HNK Zagreb gdje potom igra u mnogim produkcijama, no također nastavlja svoju saradnju s nezavisnim pozorišnim grupama.

Godine 2020. napisala je scenarij i odglumila glavnu ulogu u hrvatskom dramskom filmu *Tereza37*. Film je odabran kao hrvatski film za najbolji međunarodni dugometražni film na 94. dodjeli Oscara.

Jedna je od dvadeset potpisnika pisma upućenog zagrebačkom gradonačelniku Milanu Bandiću, u kojemu izražavaju svoju zabrinutost imenovanjem Zlatka Hasanbegovića članom Pozorišnog vijeća HNK Zagreb.

Potpisnica je Deklaracije o zajedničkom jeziku u kojoj se tvrdi da se u Hrvatskoj, Bosni i Hercegovini, Srbiji i Crnoj Gori govore nacionalne standardne varijante zajedničkog policentričnog standardnog jezika.

## Filmografija 
### Televizijske uloge 
### Filmske uloge 
### Sinhronizacija 
## Reference 
## Vanjski linkovi 
* 

Kategorija:Rođeni 1979.
Kategorija:Živi ljudi
Kategorija:Biografije, Split
Kategorija:Hrvatske glumice
Kategorija:Dobitnice Zlatne arene za najbolju glavnu žensku ulogu
Kategorija:Dobitnice Zlatne arene za najbolju sporednu žensku ulogu
Kategorija:Dobitnici Zlatne arene za scenarij